**การสร้างบรรทัดฐานใหม่ด้านความปลอดภัยบนท้องถนน**

ต่อจากไปนี้ ขอเชิญรับฟังไทยคู่ฟ้าครับ

พลเอก ประยุทธ์ จันทร์โอชา นายกรัฐมนตรี มีนโยบายดูแลความปลอดภัยในชีวิตและทรัพย์สินของประชาชนในการใช้รถใช้ถนนและลดอุบัติเหตุ โดยได้กำชับให้เจ้าหน้าที่บังคับใช้กฎหมายอย่างจริงจังและต่อเนื่องไม่เฉพาะช่วงเทศกาลควบคู่ไปกับการสร้างวินัยและวัฒนธรรมที่ดี ตลอดจนจิตสำนึกรับผิดชอบต่อสังคมในการขับรถ ทั้งนี้ รัฐบาลไม่ต้องการให้เปรียบเทียบตัวเลขความสูญเสียกับปีที่ผ่านมาแต่ควรพิจารณาถึงข้อมูลด้านอื่นประกอบด้วย เช่น การมีปริมาณรถบนท้องถนนมากขึ้นแต่อัตราการสูญเสียไม่แตกต่างจากเดิม หรือจำนวนผู้ที่เมาแล้วขับและขับเร็วเกินกำหนดลดลงกว่าเดิมถึงร้อยละ 10 แสดงให้เห็นว่ามาตรการที่ภาครัฐดำเนินการได้ผลดีพอสมควร โดยรัฐบาลจะดำเนินมาตรการปกป้องชีวิตและทรัพย์สินของพี่น้องประชาชนในการขับขี่อย่างเข้มข้นต่อไป เพื่อสร้างบรรทัดฐานใหม่ด้านความปลอดภัยบนท้องถนนที่มีความยั่งยืน

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี